Σύγκριση ενδορρινικής με εξωτερική προσπέλαση στην ασκορρινοστομία
Creators: name: Νιζάμη, Γαρυφαλλιά Νικολάου
Publisher: name: Aristotle University of Thessaloniki
Year: 2023
Subjects: Χειρουργική του Οφθαλμού
Ενδορρρινική ασκορρινοστομία
Εξωτερική ασκορρινοστομία
Ocular surgery
Endonasal Dacryocystorhinostomy
External Dacryocystorhinostomy

description: Η εξωτερική και η ενδορρινική προσπέλαση στην ασκορρινοστομία αποτελούν στις μέρες μας τις θεραπείες εκλογής για την επίλυση της απόφραξης του ρινοδακρυϊκού συστήματος. Η παρούσα εργασία αποσκοπεί στη σύγκριση της αποτελεσματικότητας των δύο αυτών χειρουργικών προσπελάσεων καθώς και στην σύγκριση της συχνότητας των διεγχειρητικών και μετεγχειρητικών επιπλοκών της κάθε χειρουργικής τεχνικής. Η αναζήτηση που πραγματοποιήθηκε στο PubMed, επικεντρώθηκε αποκλειστικά στην απευθείας σύγκριση των δύο αυτών χειρουργικών προσπελάσεων και στην αναφορά των επιπλοκών της κάθε τεχνικής. Ως επιτυχές μέτρο αποτελεσματικότητας της επέμβασης θεωρήθηκε η βατότητα του ρινοδακρυϊκού πόρου, η πλήρης ύφεση των συμπτωμάτων της δακρύρροιας και η επίλυση της επιφοράς. Τα αποτελέσματα έδειξαν ότι η εξωτερική ασκορρινοστομία εμφανίζει μία μικρή υπεροχή στα ποσοστά επιτυχίας συγκριτικά με την ενδορρινική ασκορρινοστομία. Συγκρίνοντας την εξωτερική με την ενδοσκοπική με χρήση μηχανικών εργαλείων ασκορρινοστομία, παρατηρούνται παρόμοια ποσοστά επιτυχίας και αποτελεσματικότητας της επέμβασης, ενώ συγκρίνοντας την πρώτη με την ενδοσκοπική με χρήση laser ασκορρινοστομία παρατηρείται σημαντική διαφορά υπέρ της εξωτερικής προσπέλασης. Aναφορικά με τις διεγχειρητικές και μετεγχειρητικές επιπλοκές, δεν εμφανίζεται κάποια στατιστικά σημαντική διαφορά μεταξύ των δύο τεχνικών, πέραν της δερματικής ουλής που εμφανίζεται μόνο στην εξωτερική προσπέλαση. Η ασκορρινοστομία αποτελεί μια αποτελεσματική χειρουργική επέμβαση για την αποκατάσταση της βατότητας του ρινοδακρυικού συστήματος και κατά συνέπεια της αποχέτευσης των δακρύων προς την ρινική κοιλότητα. Ωστόσο, θεωρείται αναγκαία περισσότερη έρευνα πάνω στην επιλογή της καταλληλότερης χειρουργικής προσπέλασης για τον κάθε ασθενή, εξατομικευμένα.  
description: External and endonasal approaches in dacryocystorhinostomy are currently the treatments of choice for resolving nasolacrimal duct obstruction. This study aims to compare the effectiveness of these two surgical approaches and the frequency of intraoperative and postoperative complications associated with each surgical technique. The search conducted on PubMed focused exclusively on the direct comparison of these two surgical approaches and the reporting of complications associated with each technique. Successful outcomes of the procedure were defined as the patency of the nasolacrimal duct, complete resolution of epiphora symptoms, and resolution of obstruction. The results indicated that external dacryocystorhinostomy exhibits a slight advantage in success rates compared to endonasal dacryocystorhinostomy. Comparing external to endonasal dacryocystorhinostomy using mechanical tools, similar success rates and effectiveness of the procedure were observed, while a significant difference in favor of the external approach was noted when comparing the former with endonasal dacryocystorhinostomy using laser. Regarding intraoperative and postoperative complications, no statistically significant differences were observed between the two techniques, except for dermal scarring, which was only present in external dacryocystorhinostomy. Dacryocystorhinostomy is an effective surgical procedure for restoring nasolacrimal duct patency and, consequently, tear drainage to the nasal cavity. However, more research is considered necessary to determine the most suitable surgical approach for each individual patient in a personalized manner.